
Ministru kabineta rīkojums Nr. 33
Rīgā 2026. gada 28. janvārī (prot. Nr. 2 19. §)
Par starpinstitūciju darba grupu
· 1. Lai novērstu iespējamus drošības apdraudējumus demokrātiskai un godīgai 2026. gada 3. oktobrī paredzēto Latvijas Republikas Saeimas vēlēšanu norisei, izveidot starpinstitūciju darba grupu šādā sastāvā:
· 1.1. R. Kronbergs – Valsts kancelejas direktors (darba grupas vadītājs);
· 1.2. M. Zviedris – Centrālās vēlēšanu komisijas priekšsēdētājs (darba grupas vadītāja vietnieks);
· 1.3. darba grupas locekļi:
· 1.3.1. U. Apsītis – Pilsonības un migrācijas lietu pārvaldes Personu datu apstrādes departamenta direktors;
· 1.3.2. L. Greidāne – Iekšlietu ministrijas Stratēģiskās komunikācijas departamenta direktore;
· 1.3.3. I. Blaua – Centrālās vēlēšanu komisijas priekšsēdētāja vietniece;
· 1.3.4. Z. Dāvida – Patērētāju tiesību aizsardzības centra Digitālo pakalpojumu koordinēšanas un analītikas departamenta Juridiskās un analītiskās daļas vadītāja;
· 1.3.5. I. Leimane – Tieslietu ministrijas Komunikācijas departamenta direktore;
· 1.3.6. G. Ozols – Viedās administrācijas un reģionālās attīstības ministrijas valsts sekretāra vietnieks digitālās transformācijas jautājumos;
· 1.3.7. K. Līce – Valsts prezidenta padomniece likumdošanas un starptautisko tiesību jautājumos;
· 1.3.8. S. Martinsone – Ārlietu ministrijas Komunikācijas grupas vadītāja;
· 1.3.9. D. Platacs – Patērētāju tiesību aizsardzības centra Digitālo pakalpojumu koordinēšanas un analītikas departamenta direktors;
· 1.3.10. O. Priedītis – Administratīvās apgabaltiesas priekšsēdētājs;
· 1.3.11. E. Rudzīte – Valsts digitālās attīstības aģentūras direktora vietniece elektroniskās pārvaldes jautājumos;
· 1.3.12. A. Smilga – Valsts policijas Galvenās kārtības policijas pārvaldes priekšnieka vietnieks, Resursu un krīzes vadības pārvaldes priekšnieks;
· 1.3.13. A. Putniņa – Administratīvās rajona tiesas priekšsēdētāja;
· 1.3.14. A. Raituma – Korupcijas novēršanas un apkarošanas biroja Trešās pārvaldes Pirmās nodaļas priekšniece;
· 1.3.15. D. Balode – Nacionālās elektronisko plašsaziņas līdzekļu padomes Juridiskā departamenta vadītāja;
· 1.3.16. A. Rikveilis – Ministru prezidenta padomnieks nacionālās drošības jautājumos;
· 1.3.17. Ē. Eleds – Valsts policijas Galvenās kārtības policijas pārvaldes Resursu un krīzes vadības pārvaldes priekšnieka vietnieks, Krīzes vadības nodaļas priekšnieks;
· 1.3.18. K. Teters – Informācijas tehnoloģiju drošības incidentu novēršanas institūcijas CERT.LV Pārvaldības un atbilstības grupas vadītājs;
· 1.3.19. S. Upleja-Jegermane – Sabiedrisko elektronisko plašsaziņas līdzekļu padomes priekšsēdētāja;
· 1.3.20. Valsts drošības dienesta amatpersona;
· 1.3.21. Satversmes aizsardzības biroja amatpersona;
· 1.4. E. Diure – Valsts kancelejas Stratēģiskās komunikācijas un koordinācijas departamenta konsultante (darba grupas sekretāre).
· 2. Darba grupas uzdevumi:
· 2.1. koordinēt informācijas apmaiņu par ārējo ietekmi Latvijas informatīvajā vidē un pasākumus ārējās ietekmes novēršanai;
· 2.2. koordinēt jautājumus, kas saistīti ar Saeimas vēlēšanu norisei nepieciešamo informācijas tehnoloģiju sistēmu noturību un drošību pret ārēju ielaušanos to darbībā;
· 2.3. koordinēt vienotas komunikācijas stratēģijas īstenošanu sabiedrības informēšanai par Saeimas vēlēšanām un ārējās ietekmes, tai skaitā pretvalstisku vēstījumu, apdraudējuma mazināšanai;
· 2.4. ziņot Ministru kabinetam par iesaistīto institūciju gatavību un pasākumiem Saeimas vēlēšanu drošai norisei.
· 3. Darba grupas vadītājs darba grupu sasauc pēc savas iniciatīvas vai darba grupas locekļu ierosinājuma.
· 4. Darba grupas vadītājs, ja nepieciešams, darba grupā var pieaicināt citu institūciju pārstāvjus, speciālistus un ekspertus.
· 5. Darba grupas sekretariāta funkcijas nodrošina Valsts kanceleja.

